Laupäeva ennelõunal sattus Lääneranna vallavanem Mikk Pikkmets koos pojaga kodukülas Oidremal raskesse liiklusõnnetusse, kui Pikkmetsa juhitud ATV paiskus asfaltkattega teel ümber.
Õnnetus juhtus Pikkmetsa emale kuuluva Mätiku talu lehmalauda vahetus läheduses Tõitse teel, mis on sirge nagu nool. Mikk Pikkmetsa vend Hardi Pikkmets ütles Lääne Elule, et Mikk Pikkmets oli laupäeval korrastanud aeda ja õnnetuse ajal teel koju. „Igapäevane maaelu,” ütles Hardi Pikkmets laupäeva hommiku kohta.
Õnnetust Hardi Pikkmets kommenteerida ei soovinud. „Need on detailid, mida ei taha kommenteerida, lisaks käib politseiuurimine,” ütles Hardi Pikkmets.
Lääne ringkonnaprokuratuuri pressinõuniku Liivi Reinholdi sõnul andis õnnetusest häirekeskusele teada inimene, kes sõitis samal ajal autoga teel ning nägi õnnetust pealt. „Teisi liiklejaid õnnetuses ei osalenud, märke kokkupõrkest või otsasõidust pole. Miks õnnetus juhtus, selgitab välja edasine uurimine,” ütles Reinhold.
Artikli lugemiseks tellige digipakett või logige sisse!